Il-mument kien wieħed emozzjonanti għaż-żewġ żwiemel Tido u Jane li dan l-aħħar reġgħu ngħaqdu flimkien. Dan wara li kellhom jinfirdu biex Tido ntbagħat l-Iskozja. Kienet ix-xewqa ta' RMJ's Horse Rescue li dawn it-tnejn qatt ma jiġu mifruda iżda sfortunatament mhux dejjem huwa possibbli. L-RMJ's Horse Rescue taħdem b'mod kontinwu biex issalav ż-żwiemel li jkun ġew traskurati jew se jinqatlu. Prova ċara tal-ħidma intensiva tagħhom hija l-mod kif qed jagħmlu ħilithom f'dan il-perjodu biex jagħtu ħajja dinjituża liż-żiemel Baby li ta' kuljum qed jagħmel progress f'saħħtu. L-istorja ta' Baby serqet il-qlub tal-Maltin Filmat: Baby jiekol waħdu Fuq il-paġna tagħhom ta' Facebook RMJ's Horse Rescue spjegaw li kieku Tido u Jane ma nfirdux kien se jkollhom jinqatlu. Id-deċiżjoni kienet waħda iebsa għax fil-ħajja hemm differenza bejn dak li wieħed jixtieq u r-realtà. Iżda bi ftit paċenzja u determinazzjoni il-ħolma ta' RMJ's Horse Rescue saret ukoll realtà biż-żewġ żwiemel jerġgħu jingħaqdu flimkien, fl-Iskozja, grazzi għal Chloe li tat dar u tama ta' ħajja ġdida lil dawn iż-żewpġ żwiemel li f'Malta kienu inseparabbli. Biex twettaq il-ħidma kontinwa tagħha u tkompli tgħin lil dawn iż-żwiemel, RMJ Horse Rescue għandha bżonn ħafna fondi. Min hu interessat li jgħin lil RMJ's Horse Rescue b'mod ġenerali, jista' jagħmel dan b'wieħed minn dawn il-metodi: PayPal rmjhorserescue@gmail.com BOV 99947633 IBAN MT53VALL22013000000040023793448 Filmat meħud mill-Facebook ta' RMJ's Horse Rescue , muntaġġ ta' Trend Differently . Ritratt: mill-filmat / RMJ Horse Rescue